b'\n_START_ARTICLE_\nViby \xc3\x85\n_START_PARAGRAPH_\nViby \xc3\x85 er en omkring 11 km lang \xc3\xa5 der l\xc3\xb8ber p\xc3\xa5 Vestfyn i Middelfart Kommune. Den springer ud ved nordvestenden af Ejby, og l\xc3\xb8ber f\xc3\xb8rst mod nord, og svinger s\xc3\xa5 mod vest, gennem N\xc3\xb8rre Aaby, og slynger sig forbi Viby, og l\xc3\xb8ber gennem Gamborg Nor, ud i Gamborg Fjord og Lilleb\xc3\xa6lt._NEWLINE_\xc3\x85en har tidligere v\xc3\xa6ret st\xc3\xa6rkt forurenet, is\xc3\xa6r af spildevand fra N\xc3\xb8rre Aaby, men i 1970 etableredes det f\xc3\xb8rste mekanisk-biologiske rensninganl\xc3\xa6g ved Gl. Viby mellem N\xc3\xb8rre Aaby og Viby, hvilket gradvis forbedrede vandkvaliteten i Viby \xc3\x85. I \xc3\xa5rene 2007 til 2013 gennemf\xc3\xb8rtes et naturgenopretningsprojekt omkring Gamborg Nor og de omkringliggende arealer og en med blandt andet genslyngning af en str\xc3\xa6kning p\xc3\xa5 ca. 900 meter af den nedre del af Viby \xc3\x85, sydvest for Viby.  Der er en fin bestand af hav\xc3\xb8rreder i Viby \xc3\x85.'